પ્રવીણને જેલમાં રહેવું નહોતું પોતાના અને પરિવારજનો પર થયેલા હત્યાનો કેસ લડવા પૈસાની જરૂર હતી. પોતે તીનપત્તી જુગાર રમવાનાે બાદશાહ હોઇ જુગાર રમી પૈસા મેળવવાની લાલચે જેલમાંથી ફરાર થવાનો પ્લાન બનાવ્યો હતો અને ૧૮ ફૂટની દીવાલ કૂદી ફરાર થઇ ગયો હતો. ક્રાઇમ બ્રાન્ચે કરેલી ધરપકડ બાદ પ્રવીણને રાત્રે જજના ઘરે રજૂ કર્યો હતો. પોલીસે રિમાન્ડની માગ કરી હતી પરંતુ જજે રિમાન્ડ ફગાવી તેને જયુડિશિયલ કસ્ટડીમાં મોકલી આપ્યો હતો. ગત રાત્રે પ્રવીણને સાબરમતી જેલમાં લવાતાં હાઇ સિક્યોરિટી ઝોનમાં રખાયો હતો.